എ വി ഗോപിനാഥ് തിരികെ വരുമെന്ന് പ്രതീക്ഷ: കെപിസിസി പ്രസിഡന്റ് കെ സുധാകരന് എ വി ഗോപിനാഥ് തിരികെ വരുമെന്ന് പ്രതീക്ഷിക്കുന്നതായി കെപിസിസി പ്രസിഡന്റ് കെ സുധാകരന് പറഞ്ഞു. എ വി ഗോപിനാഥ് രാജിതീരുമാനമെടുത്തത് പാലക്കാട്ടെ പ്രത്യേക രാഷ്ട്രീയ സാഹചര്യത്തിന്റെ അടിസ്ഥാനത്തിലാണെന്നും അത് തന്നോട് ചര്ച്ച ചെയ്തിരുന്നുവെന്നും അദ്ദേഹം പറഞ്ഞു. ഡിസിസി അധ്യക്ഷ നിയമനം ഹൈക്കമാന്ഡിന്റെ അന്തിമ തീരുമാനമാണെന്നും അത് സംസ്ഥാന നേതൃത്വമല്ല തീരുമാനിക്കുന്നത് എന്നും കെപിസിസി അധ്യക്ഷന് കൂട്ടിച്ചേര്ത്തു. താന് പാര്ട്ടിയിലെ എല്ലാവരേയും ഒരുമിച്ച് കൊണ്ടുപോകാനാണ് ശ്രമിക്കുന്നതെന്നും പക്ഷേ അതിന് വേണ്ടി പാര്ട്ടിയുടെ അച്ചടക്കവും പ്രവര്ത്തനങ്ങളുടെ സുതാര്യതയും തടസപ്പെടുത്താനാവില്ലെന്നും കെ സുധാകരന് വ്യക്തമാക്കി. ഇത്രയും കാലം പാര്ട്ടിക്കൊപ്പം നിന്നവര് പാര്ട്ടിക്ക് ഹാനികരമാകുന്ന പ്രവര്ത്തി ചെയ്യുന്നത് ഉചിതമാണോ എന്ന് പരിശോധിക്കണമെന്നും സുധാകരന് ആവശ്യപ്പെട്ടു.